Mazovijos vaivadija (1529–1795)
Apie dabartinę Lenkijos vaivadiją žr. Mazovijos vaivadija. Mazovijos vaivadija (lenk. Województwo Mazowieckie, lot. Palatinatus Masoviensis) – 1529-1569 m. Lenkijos karalystės Didžiosios Lenkijos provincijos, o 1569-1795 m. - Abiejų Tautų Respublikos, Lenkijos karalystės karūnos administracinis teritorinis vienetas. Sostinė Varšuva. Vaivadija šiaurėje ribojosi su Prūsijos karalyste, rytuose su Palenkės vaivadija, pietryčiuose su Liublino vaivadija, pietuose su Sandomiežo vaivadija ir vakaruose su Ravos vaivadija ir Plocko vaivadija. Vaivadija turėjo du atstovus Senate: vaivadą ir Čersko kaštelioną. Kartu su Plocko ir Ravos vaivadijomis sudarė Mazovijos regioną.